PATVIRTINTA

Klaipėdos r. Vėžaičių lopšelio-darželio direktoriaus

 2020 m. gegužės 14 d. įsakymu Nr. ĮV-19

**KLAIPĖDOS R. VĖŽAIČIŲ LOPŠELIO-DARŽELIO**

**VAIKŲ UGDYMO ORGANIZAVIMO COVID-19 LIGOS (KORONAVIRUSO INFEKCIJOS) ATVEJU TVARKOS APRAŠAS**

**I SKYRIUS**

**BENDROSIOS NUOSTATOS**

1. Klaipėdos r. Vėžaičių lopšelio-darželio (toliau – Lopšelis-darželis) darbo organizavimo vykdant vaikų ugdymą Karantino sąlygomis esant potencialiai užsikrėtimo koronavirusu (Covid-19) rizikai tvarkos aprašas (toliau – Aprašas). Tvarkos aprašas nustato Lopšelio-darželio darbo organizavimo ir bendruomenės veiksmų tvarką, saugos ir sveikatos reikalavimus.
2. Aprašas nustato įstaigos veiksmus esant ekstremaliai situacijai valstybės lygiu.
3. Aprašas parengtas vadovaujantis šiais teisės aktais ir rekomendacijomis:
	1. Lietuvos Respublikos Vyriausybės 2020 m. kovo 14 d. nutarimas Nr. 207 „Dėl karantino Lietuvos Respublikos teritorijoje paskelbimo“;
	2. Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gegužės 11 d. sprendimas Nr. V-1116 ­„Dėl ikimokyklinio ir priešmokyklinio ugdymo organizavimo būtinų sąlygų“;
	3. Lietuvos Respublikos sveikatos apsaugos ministro – valstybės lygio ekstremaliosios

situacijos valstybės operacijų vadovo 2020 m. gegužės 13 d. sprendimas Nr. V-1143 „Dėl ikimokyklinio ir priešmokyklinio ugdymo organizavimo būtinų sąlygų“ pakeitimo;

* 1. Lietuvos Respublikos sveikatos apsaugos ministro 2020 m. kovo 16 d. įsakymas Nr. V-383 „Dėl Vaikų ir suaugusiųjų COVID-19 ligos (koronaviruso infekcijos) diagnostikos ir gydymo tvarkos aprašo patvirtinimo“;
	2. Lietuvos Respublikos sveikatos apsaugos ministro 2020 m. kovo 12 d. įsakymas Nr. V-352 „Dėl Asmenų, sergančių COVID-19 liga (koronaviruso infekcija), asmenų, įtariamų, kad serga COVID-19 liga (koronaviruso infekcija), ir asmenų, turėjusių sąlytį, izoliavimo namuose, kitoje gyvenamojoje vietoje ar savivaldybės administracijos numatytose patalpose taisyklių patvirtinimo“;
	3. Rekomendacijos sveikatos priežiūros įstaigų patalpų ir ne sveikatos priežiūros patalpų dezinfekcijai (kai galimas užsiteršimas SARS-COV-2-VIRUSU. Lietuvos Respublikos Sveikatos apsaugos ministerija;
	4. Rekomendacijos dėl sąlytį su COVID-19 atveju turėjusių asmenų valdymo. Lietuvos Respublikos Sveikatos apsaugos ministerija (toliau – SAM).

**II SKYRIUS**

**DARBO ORGANIZAVIMAS**

1. Vaikų ugdymo paslauga organizuojama vaikų grupėms, maksimaliai laikantis grupių izoliacijos principo:
	1. darbuotojai dirba tik vienoje paskirtoje grupėje;
	2. vaikai lanko nuolat tą pačią grupę;
	3. grupės veikla organizuojama taip, kad būtų išvengta skirtingų grupių vaikų ir darbuotojų kontakto, tiek Lopšelio-darželio patalpose, tiek lauke;
	4. švietimo pagalbos specialistai dirba su vaikais nuotoliniu būdu ir organizuoja

kontaktines švietimo pagalbos specialistų konsultacijas, jos turi būti teikiamos individualiai ar vienu metu dirbama tik su tos pačios grupės vaikais. Konsultacijų metu turi būti vengiama fizinio kontakto. Po kiekvienos konsultacijos patalpos turi būti išvėdinamos ir nuvalomi dažnai liečiami paviršiai.

1. Vaikų priėmimo vietoje pateikiama informacija:
	1. išvardinta šios Aprašo III skyriuje;
	2. apie asmens higienos laikymosi būtinumą (rankų higienos, kosėjimo, čiaudėjimo etiketą ir kt.)[[1]](#footnote-1)[[2]](#footnote-2);
	3. apie COVID-19 ligos (koronaviruso infekcijos) perdavimo riziką, jei vaikas gyvena kartu su asmenimis priskirtinais rizikos grupėms (vyresnio nei 60 m. amžiaus asmenims ir (arba) sergantiems lėtinėmis ligomis, nurodytomis Sunkių lėtinių ligų, dėl kurių ekstremaliosios situacijos ar karantino laikotarpiu asmeniui išduodamas nedarbingumo pažymėjimas, sąraše[[3]](#footnote-3)).
2. Šalia įėjimo į Lopšelio-darželio patalpas turi būti padėtos rankų dezinfekcijai skirtos priemonės.
3. Vaikų priėmimo vietoje – rūbinėje – grupės mokytoja vertina visų priimamų į įstaigą vaikų sveikatos būklę. Vaikai, kuriems pasireiškia karščiavimas (37,3 °C ir daugiau), kurie turi ūmių viršutinių kvėpavimo takų infekcijų požymių (pvz., sloga, kosulys, pasunkėjęs kvėpavimas) ar kitų požymių, nurodytų Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, dalyvauti ugdymo veikloje negali būti priimami. Įvertinusi vaikų sveikatą mokytoja pažymi grupės vaikų sveikatos vertinimo lentelėje temperatūrą ir pasirašo.
4. Vaikų priėmimas organizuojamas vengiant tėvų susibūrimo ugdymo grupės patalpose. Vaikų priėmimo laiką suderinant su tėvais, esant dviems tėvams grupės rūbinėje, kiti tėvai saugiu atstumu laukia laiptinėje arba lauke, išleidimas maksimaliai turi būti organizuojamas lauke.
5. Draudžiama organizuoti bendras veiklas kelioms grupėms. Lopšelio-daželio bendrose patalpose (kūno kultūros, muzikos salėje) po kiekvienos grupės panaudojimo jos turi būti išvėdinamos ir išvalomos.
6. Lopšelyje-darželyje sudarytos tinkamos sąlygos darbuotojų ir vaikų rankų higienai (praustuvėse tiekiamas šiltas ir šaltas vanduo, prie praustuvių patiekiama skysto muilo, rankšluosčiai).
7. Lauko žaidimų erdvės turi būti suskirstytos atskiroms grupėms.
8. Vaikų maitinimas:
	1. vykdomas toje pačioje grupėje, kur yra teikiamos vaikų ugdymo paslaugos;
	2. maitinimas Švediško stalo principu neorganizuojamas;
	3. darbuotojai vykdantys vaikų maitinimą privalo laikytis visų 22 punkte išvardintų reikalavimų.
	4. maistas išduodamas pagal Lopšelio-darželio vadovo patvirtintą grafiką. Maisto išdavimo vieta turi būti ženklinama ne mažesniu nei 2 metrų atstumu.

**III SKYRIUS**

**TĖVŲ (GLOBĖJŲ, RŪPINTOJŲ) VEIKSMAI**

1. Atvesti ir pasiimti vaiką (-us) naudojantis tik savo grupės įėjimu, atvesti vaiką gali tik vienas iš tėvų (globėjų, rūpintojų).
2. Atvedant ir pasiimant vaiką (-us) tėvas (globėjas, rūpintojas) privalo:
	1. dėvėti veidą (nosį ir burną) drengiančias priemones (veido kaukę, respiratorių ar kitas priemones[[4]](#footnote-4);
	2. vengti bet kokio kontakto su kitais asmenimis (nesibūriuoti vaikų priėmimo vietose), neiti į rūbinę jei ten yra 2 tėvai;
	3. laikytis ne mažesnio nei 2 metrų atstumo nuo kitų asmenų.
3. Užtikrinti, kad vaikų persirengimo vietose ir viršutinių drabužių laikymo spintelėse būtų tik tai dienai skirti ir naudojami rūbai bei avalynė.
4. Užtikrinti vaiko pasiėmimą (per 1 val. nuo Lopšelio-darželio vadovo ar jo paskirto asmens gauto informacinio pranešimo) iš Lopšelio-darželio, jei ugdymo proceso metu būtų pastebima, kad vaikas turi užkrečiamų ligų simptomų (pakilusi kūno temperatūra iki 37,3 °C, sloga, kosulys, apsunkintas kvėpavimas ir kt.).
5. Užtikrinti savo kontaktinių duomenų tikslumą ir pasiekiamumą tol, kol vaikas bus Lopšelyje-darželyje.
6. Draudžiama:
	1. vesti vaikus, kuriems pasireiškia karščiavimas (37,3 °C ir daugiau);
	2. vesti vaikus, kurie turi ūmių viršutinių kvėpavimo takų infekcijos požymių (sloga, kosulys, apsunkintas kvėpavimas ir kt.);
	3. vesti vaikus, kuriems pasireiškia ūmių žarnyno infekcijų požymiai (viduriavimas, vėmimas ir kt.);
	4. vesti vaikus, kuriems pasireiškia kitų užkrečiamų ligų požymiai (bėrimas ir kt.);
	5. vesti vaiką paūmėjus alerginei slogai.
7. Draudžiama vaikams atsinešti žaislus ar kitas priemones iš namų (išskyrus gertuves).
8. Informuoti Lopšelio-darželio vadovą apie vaikui nustatytą COVID-19 infekciją.
9. Rekomenduojama:
	1. nevesti vaikus, kurie serga lėtinėmis ligomis, nurodytomis Sunkių lėtinių ligų, dėl kurių

ekstremaliosios situacijos ar karantino laikotarpiu asmeniui išduodamas nedarbingumo pažymėjimas, sąraše;

* 1. nevesti vaikus, kurie gyvena kartu su priskirtais rizikos grupės asmenims (vyresnio nei

60 m. amžiaus asmenims ir (arba) sergantiems lėtinėmis ligomis, nurodytomis Sunkių lėtinių ligų, dėl kurių ekstremaliosios situacijos ar karantino laikotarpiu asmeniui išduodamas nedarbingumo pažymėjimas, sąraše ).

**IV SKYRIUS**

**DARBUOTOJŲ VEIKSMAI**

1. Darbuotojai privalo:
	1. laikytis rankų higienos (plauti rankas dažnai ir kruopščiai su vandeniu ir muilu bent 20 sekundžių, nesant galimybės rankų nusiplauti, rekomenduojama dezinfekuoti rankas rankų dezinfekciniu skysčiu (ne mažiau kaip 60 proc. alkoholio) ar alkoholinėmis servetėlėmis[[5]](#footnote-5);
	2. laikytis čiaudėjimo-kosėjimo etiketo (pridengti burną ir nosį sulenkta alkūne arba nosine, kurią po to nedelsiant turi išmesti į uždarą šiukšliadėžę, nusiplauti rankas[[6]](#footnote-6);
	3. laikytis visų Sveikatos apsaugos ministerijos (SAM) pateiktų rekomendacijų, siekiant išvengti COVID-19 plitimo[[7]](#footnote-7);
	4. darbuotojai vykdantys vaikų priėmimą į įstaigą privalomai dėvi nosį ir burną

dengiančias apsaugos priemones;

* 1. vengti darbuotojų susibūrimų (daugiau nei 2 darbuotojai);
	2. grupėje dirbantys darbuotojai veido apsaugos priemones gali nedėvėti, esant būtinybei kontaktuoti su kitais darbuotojais (ne ilgiau iki 15 min.) laikantis saugaus atstumo;
	3. draudžiami darbuotojų bendri pietūs ir būriuotis pietų, darbo pertraukų metu;
	4. draudžiama turėti tiesioginį kontaktą su kitų grupių darbuotojais;
	5. maisto prekių priėmimą vykdyti dėvint veido apsaugos priemones;
	6. neiti į darbą, jei yra privalomoje izoliacijoje, izoliacijos laikotarpiu;
	7. informuoti Lopšelio-darželio vadovą ir nedelsiant apleisti savo darbo vietą, jei pasireiškė ūmių viršutinių kvėpavimo takų infekcijos, ūmių žarnyno infekcijų ir kitų užkrečiamų ligų požymiai (karščiavimas, sloga, kosulys, apsunkintas kvėpavimas, viduriavimas, vėmimas ir kt.).
1. Darbuotojų veiksmai, kai ugdymo proceso metu vaikui pasireiškia 18 šio Aprašo punkte išvardinti simptomai:
	1. nedelsiant informuoti visuomenės sveikatos priežiūros specialistą esantį sveikatos kabinete telefonu 8 65 540835, izoliuoja vaiką nuo kitų grupės vaikų persirengimo kambaryje ir saugiai perduoda visuomenės sveikatos priežiūros specialistui.
	2. Visuomenės sveikatos priežiūros specialistas vaiką izoliuoja Lopšelio-darželio izoliatoriuje;
	3. Visuomenės sveikatos priežiūros specialistas informuoja įstaigos direktorių ir vaiko tėvus (globėjus, rūpintojus) apie susidariusią situaciją;
	4. Visuomenės sveikatos priežiūros specialistas raštu ir žodžiu rekomenduoja tėvams konsultuotis Karštąja koronaviruso linija tel. 1808 arba susisiekti su vaiko šeimos gydytoju konsultacijai nuotoliniu būdu ir palaiko tolimesnį kontaktą su tėvais.
2. Rekomenduojama tiesiogiai su vaikais nedirbti darbuotojams, kurie priskirti rizikos grupės asmenims (vyresnio nei 60 m. amžiaus asmenims ir (arba) sergantiems lėtinėmis ligomis, nurodytomis Sunkių lėtinių ligų, dėl kurių ekstremaliosios situacijos ar karantino laikotarpiu asmeniui išduodamas nedarbingumo pažymėjimas, sąraše[[8]](#footnote-8)).
3. Rekomenduojama būti gryname ore, būti fiziškai aktyviems, stiprinti imunitetą, laikantis SAM rekomendacijų.
4. Visuomenės sveikatos priežiūros specialistas ir Lopšelio-darželio darbuotojai vykdantys vaikų priėmimą (kol bus įvertinta vaikų sveikata ir į grupę atskirti tik vaikai, neturintys 18 šio dokumento punkte išvardintų simptomų) dėvėtų vienkartinę veido kaukę.
5. Darbuotojų susirinkimus, pasitarimus organizuoti nuotoliniu būdu. Jeigu susirinkimai, pasitarimai organizuojami vienoje patalpoje – visi darbuotojai turi dėvėti veido apsaugos priemones.
6. Kitiems Lopšelio-darželio darbuotojams dėvėti vienkartines veido kaukes pagal poreikį.
7. Darbuotojų judėjimas įstaigoje leidžiamas tik atvykus ir išvykstant iš darbo pasiimti/padėti grupės raktus, pasiimti grupės maistą, nešti skalbinius, nešti atliekas, šiukšles ir eiti iki tualeto.

**V SKYRIUS**

**LOPŠELIO-DARŽELIO PATALPŲ IR INVENTORIAUS VALYMAS**

1. Valymą atliekantiems asmenims turi būti nurodyta dažniau ir kruopščiau valyti Lopšelio-darželio patalpas, dezinfekuoti paviršius.
2. Valymą atliekantis asmuo turi dėvėti šias asmenines apsaugos priemones (AAP):
	1. įprastinis patalpų valymas atliekas dėvint darbiniais drabužiais ir pirštinėmis;
	2. įtarus ar patvirtinus COVID-19 atvejį patalpų valymas atliekas dėvint medicininę

kaukę, darbinius drabužius, plastikinę prijuostę ir pirštines.

1. Rankų higiena atliekama kiekvieną kartą nusiėmus pirštines ar kaukę.
2. Dažniau liečiami paviršiai (darbo stalai, kompiuterinė įranga, durų rankenos, kėdės ir porankiai, jungikliai, turėklai, vandens čiaupai ir kt.) ir kitos bendro naudojimo patalpos (laiptinės, koridorius ir kt.) valomos ne rečiau nei 2 kartus per dieną drėgnuoju būdu.
3. Patalpos, kuriuose organizuojama grupių veikla, turi būti išvėdinamos prieš atvykstant vaikams ir ne rečiau nei 2 kartus dienoje.
4. Patalpos, kuriose organizuojama grupių veikla, dažnai liečiami paviršiai jose, žaislai turi būti valomi ne rečiau kaip 1 kartą per dieną.
5. Tualetas valomas virusą veikiančiu biocidu arba 0,1 proc. natrio hipochloritu.
6. Įprastinio valymo metu susidariusios atliekos metamos, kaip nerūšiuojamos šiukšlės, o įtarus at patvirtinus COVID- 19 atvejį turi būti dedamos į atskirą maišą ir išmetamos kaip nerūšiuojamos atliekos.
7. Aplinkos valymas vaikų ugdymo paslaugų teikimo vietoje atliekama atsižvelgiant į Sveikatos apsaugos ministerijos parengtas rekomendacijas patalpų valymui COVID-19 pandemijos metu [[9]](#footnote-9).
8. Patalynė, rankšluosčiai (jei naudojami ne vienkartiniai) keičiami juos sutepus, bet ne rečiau kaip vieną kartą per savaitę. Skalbimui naudojamos įprastos skalbimo priemonės.
9. Įvertinti vaikų priežiūrai reikalingus žaislus, priemones ir naudoti tas, kurias galima valyti ar skalbti. Iš grupių išnešti minkštus žaislus, kilimus ir minkštus baldus.

**VI SKYRIUS**

**VISUOMENĖS SVEIKATOS PRIEŽIŪROS SPECIALISTO VEIKSMAI**

1. Visuomenės sveikatos priežiūros specialistas:
	1. dalyvauja vaikų priėmime ir vertina jų sveikatos būklę pagal 18 punkte nurodytus reikalavimus. Vykdo vaiko sveikatos būklės vertinimo kontrolę..
	2. nuolat seka ir peržiūri informaciją apie COVID-19, kuri skelbiama <https://sam.lrv.lt/lt/naujienos/koronavirusas> ir vadovaujasi SAM pateiktomis rekomendacijomis;
	3. konsultuoja Lopšelio-darželio bendruomenę dėl COVID-19 situacijos Lietuvoje;
	4. informuoja Lopšelio-darželio vadovą apie rekomendacijų ar kitų dokumentų, susijusių su Lopšelio-darželio veikla dėl COVID-19 situacijos, pasikeitimą;
	5. vykdo kitus jam šiame Apraše nurodytus veiksmus.
2. Visuomenės sveikatos priežiūros specialistas privalo:
	1. dalyvaudamas vaikų sveikatos būklės vertinimo metu dėvėti veido kaukę .
	2. prižiūrėdamas izoliuotą (-us) vaiką (-us) iki kol atvyks teisėti vaiko tėvai (globėjai, rūpintojai):
		1. dėvėti veido kaukes, respiratorius ar kitas priemones darbo vietoje[[10]](#footnote-10);
		2. dėvėti vienkartines pirštines;
		3. dėvėti apsauginį, veidą dengiantį skydelį arba akinius;
		4. dėvėti apsauginį kostiumą ar chalatą:
		5. užtikrinti, kad būtų laikomasis ne mažesnis nei 2 metrų atstumas (esant 2 ir daugiau galimai sergančių vaikų);
		6. stebėti vaiko (-ų) sveikatos pasikeitimus.
	3. vertina šios tvarkos III skyriuje išvardintų punktų vykdymą ir pastabas su rekomendacijomis pateikia Lopšelio-darželio vadovui.

**VII SKYRIUS**

**BAIGIAMOSIOS NUOSTATOS**

1. Kiekvienas darbuotojas yra atsakingas už kasdienį savo sveikatos vertinimą prieš

patenkant į Lopšelio-darželio patalpas (kūno temperatūros matavimą). Kiekvienas darbuotojas įsivertina sveikatos būklę, atžymi darbuotojų sveikatos vertinimo žurnale, kuriame nurodo savo vardą, pavardę, atvykimo laiką/matavimo laiką ir temperatūrą.

1. Už darbuotojų sveikatos įsivertinimo būklės kontrolę atsakingas ūkvedys. Nustačius darbuotoją, kuriam pasireiškia viršutinių kvėpavimo takų ligų, ūmių žarnyno infekcijų ir kt. susirgimų požymiai (karščiavimas (37,3 °C ir daugiau), sloga, kosulys, čiaudulys, pasunkėjęs kvėpavimas, viduriavimas, vėmimas ir pan.), nedelsiant informuojamas įstaigos vadovas, o darbuotojui rekomenduojama konsultuotis Karštąja koronaviruso linija tel. 1808 arba susisiekti su savo šeimos gydytoju konsultacijai nuotoliniu būdu;
2. Lopšelio-darželio vadovas vykdo darbuotojų nušalinimą nuo darbo esant įtarimui, kad

darbuotojas yra užsikrėtęs ar turėjo kontaktą su potencialiai užsikrėtusiu COVID-19 asmeniu;

1. Lopšelio-darželio vadovas esant Covid-19 nedelsiant telefonu informuoja Nacionalinį

visuomenės sveikatos centrą prie Sveikatos apsaugos ministerijos (toliau – NVSC) apie Mokyklos darbuotoją (-us) ir/ar ugdytinius, kuriems yra nustatyta COVID-19 infekcija (informacija gaunama iš darbuotojų ir vaikų tėvų).

1. Esant teigiamam Covid-19 atvejui ir gavus Nacionalinio visuomenės sveikatos centro

žodinius nurodymus Visuomenės sveikatos priežiūros specialistas pagal darbuotojų atvykimo/išvykimo iš įstaigos, vaikų lankomumo žurnalą surenka visą informaciją apie Mokyklos darbuotojus ir Lopšelio-darželio ugdytinius, kurie galimai turėjo sąlyti su darbuotoju užsikrėtusiu arba turėjusiu sąlyti su užsikrėtusiu COVID-19 asmeniu ir perduoda įstaigos vadovui, kuris pateikia Nacionalinio visuomenės sveikatos centro atsakingam asmeniui.

1. Ūkvedys renka ir sistemina informaciją apie izoliacijoje esančius Lopšelio-darželio darbuotojus.
2. Darbuotojai privalo nuolat peržiūrėti ir susipažinti su informacija apie COVID-19, kuri skelbiama <https://sam.lrv.lt/lt/naujienos/koronavirusas> ir vadovautis SAM pateiktomis rekomendacijomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. <http://www.ulac.lt/uploads/downloads/LT%206_spaudai%20A4.pdf> [↑](#footnote-ref-1)
2. <http://www.ulac.lt/uploads/downloads/LT%206_spaudai%20A4.pdf> [↑](#footnote-ref-2)
3. <https://e-seimas.lrs.lt/portal/legalAct/lt/TAD/37aee1e16ce511eaa38ed97835ec4df6?jfwid=1difh0n5eu> [↑](#footnote-ref-3)
4. <http://www.ulac.lt/lt/kaip-tinkamai-uzsideti-nusiimti-ir-ismesti-medicin> [↑](#footnote-ref-4)
5. <http://www.ulac.lt/uploads/images/higiena_LT-6.jpg> [↑](#footnote-ref-5)
6. <https://sam.lrv.lt/uploads/sam/documents/files/rekomendacijos%20del%20ranku%20higienos.pdf> [↑](#footnote-ref-6)
7. <http://www.ulac.lt/uploads/downloads/LT%206_spaudai%20A4.pdf> [↑](#footnote-ref-7)
8. <https://e-seimas.lrs.lt/portal/legalAct/lt/TAD/37aee1e16ce511eaa38ed97835ec4df6?jfwid=1difh0n5eu> [↑](#footnote-ref-8)
9. [https://sam.lrv.lt/uploads/sam/documents/files/REKOMENDACIJOS%20dezinfekcijai%2020200327%20(1).pdf](https://sam.lrv.lt/uploads/sam/documents/files/REKOMENDACIJOS%20dezinfekcijai%2020200327%20%281%29.pdf) [↑](#footnote-ref-9)
10. <http://www.ulac.lt/lt/kaip-tinkamai-uzsideti-nusiimti-ir-ismesti-medicin> [↑](#footnote-ref-10)